钦定古今图书集成/理学汇编/字学典/第086卷 > 《张彦远法书要录》 > 《梁庾元威论书》
## 钦定古今图书集成/理学汇编/字学典/第086卷 > 《张彦远法书要录》 > 《梁庾元威论书》

所学正书，宜以殷钧、范怀约为主，方正循纪，修短合
度；所学草书，宜以张融、王僧虔为则，体用得法，意气
有馀，章表笺书，于斯足矣。夫才能则关性分，耽嗜殊
妨大业。但令紧快分明，属辞流便，字不须体，语辄投
声。若以己巳莫分，东柬相乱，则两王妙迹，二陆高才，
顷来非所用也。王延之有言曰：“勿欺数行尺牍，即表”
三种人身，岂非一者学书得法，二者作字得体，三者
轻重得宜，意谓犹须言无虚出，斯则善矣。余见学阮
研书者，不得其骨力婉媚，唯学挛拳委尽；学薄绍之
书者，不得其批研渊微，徒自经营崄急，晚途别法，贪
省爱异，浓头纎尾，断腰顿足，一八相似，十小难分，屈
等如匀，变前为草。咸言祖述王萧，无“妨日有讹谬。”“星
不从生，籍不从来。许慎门徒，居然嗢噱，卫恒弟子，宁
不伤嗟，诖误众家，岂宜改习？”